|  |
| --- |
| **SERVICEERKLÆRING****Hjemmesykepleie**Helse- og omsorgstjenesteloven § 1-1 og § 4-1/Lov om kommunale helse- og omsorgstjenester, § 3-1 og §3-2 nr. 6 |
| **MÅLSETTING:** |
| Den som lider av en sykdom eller har nedsatt funksjonsevne skal kunne få tilbud om pleie og omsorg i eget hjem.Det skal arbeides forebyggende for å unngå ytterligere reduksjon av funksjonsnivået.Tilbudet skal være et reelt alternativ til opphold i institusjon. |
| **HVEM KAN SØKE?** |
| Alle som oppholder seg i Hægebostad kommune og har et særlig hjelpebehov på grunn av sjukdom og/eller nedsett funksjonsevne.Også pårørende, sykehus, fastleger, verger o.a. kan søke. |
| **SØKERS BEHOV VURDERES UT FRA FØLGENDE KRITERIER:** |
| * Søker må ha behov for nødvendig helsehjelp
* Søker må bo eller oppholde seg i kommunen
* Søker må ha en akutt eller kronisk sykdom/funksjonsnedsettelse som medfører behov for sykepleie i eget hjem
* Det må ved behov foreligge nødvendige legeopplysninger
* Søker må være villig til å prøve ut eventuelle tekniske hjelpemidler/velferdsteknologi
* Søker må være villig til å ta i bruk aktuelle hjelpemidler
* Ordninger som ombygging av enkelte rom skal være prøvd ut jmf. Husbankens ordninger. Dette for å imøtekomme behov den omsorgstrengende har, samt arbeidsbelastning for ansatte.
 |
| **HVA SLAGS TJENESTER KAN VÆRE AKTUELLE?** |
| * Hjelp til personlig stell som du ikke klarer utføre selv
* Tilrettelegging av måltider
* Sykepleiefaglige oppgaver
* Hjelp til legemiddeladministrering. Hjelpen gis hovedsakelig ved bruk av velferdsteknologi
* Sårbehandling eller prøvetaking der helsetilstanden forhindrer at dette kan skje på legekontoret
* Pleie av alvorlig syke og døende
* Hjelp til å opprettholde dagliglivets ferdigheter
* Hjelp til å forebygge/forhindre komplikasjoner pga. sykdom
* Informasjon, råd, hjelp og veiledning som kan bidra til bedre helse og/eller at du klarer mer selv
* Formidling av kontakt til andre i samråd med bruker eller pårørende
* Vurdere bruk av teknologiske løsninger for helseovervåkning/oppfølgning hvor dette er et alternativ
 |
| **NÅR ER TJENESTEN TILGJENGELIG?** |
| Hjemmesykepleie er en døgntjeneste og kan ytes 24 timer i døgnet. Tjenesteyterne kan av praktiske årsaker ikke love å komme til faste klokkeslett.På kveld, natt, helg og i høytider vil det kunne være mindre kapasitet enn på dagtid virkedager.  |
| **HVA SLAGS OPPGAVER GIS DET IKKE HJELP TIL?** |
| * Transport/følge til lege, sykehus, sykehjem etc.
* Uthenting av medisiner fra apoteket
* Utfylling av søknader
* Oppgaver som skal og bør utføres av legekontoret
* Oppgaver bruker selv kan utføre
* Akutte tilstander - disse må ivaretas av legevakt/legekontor
* Vedbæring, strøing, snøskuffing, frakte søppeldunk til veien o.l.
* Hjelp til rengjøring, handling, vask av tøy, sengeskift o.l
* Frisørtjenester/hårrulling og fotpleie
* Stell og pass av kjæledyr
 |
| **HVORDAN TILDELES HJEMMESYKEPLEIE?** |
| Hjelpen blir tilpasset den enkelte ut fra ei faglig vurdering i HST – Hægebostad Sentrale Tiltaksteam.Søknadene behandles konfidensielt.Nye søknader blir fortløpende lagt inn i en saksbehandlingsprotokoll.Tiltaksteamet, som har møte en gang i måneden og ved behov, behandler sakene i saksbehandlingsprotokollen og treffer vedtak i tråd med Forvaltningsloven.I flere tilfeller blir hjemmebesøk gjennomført for å kartlegge søkers sykdom, funksjonsevne, boforhold og annet. Vedtaket kan påklages ved å sende det tilbake til tiltaksteamet som behandler søknaden på nytt. Opprettholder tiltaksteamet sitt vedtak blir søknaden videresendt Statsforvalteren.Ingen pleie- eller omsorgstiltak blir iverksatt før det foreligger et vedtak. |
| **HVA KOSTER TJENESTEN?** |
| Pleietjenesten er gratis, men det kan komme utgifter til evt. medisinsk forbruksmateriale eller rene hjemmehjelpstjenester. |
| **HVA KAN BRUKEREN FORVENTE AV KOMMUNEN?** |
| * At personalet utfører de oppgaver bruker har vedtak på
* At personalet tar hensyn til brukeren, viser respekt og forståelse
* At taushetsplikten overholdes
* At personalet til enhver tid forholder seg til gitte lover og retningslinjer
* At det blir gitt beskjed om endringer på tidspunkt eller annen endring
* At personalet legitimerer seg
 |
| **HVA FORVENTER KOMMUNEN AV BRUKEREN?** |
| * At det blir gitt beskjed hvis brukeren ikke er hjemme
* At den personalet blir møtt med respekt.
* At det respekteres at personalet er underlagt taushetsplikt.
* At det gis tillatelse for tilpasninger for bruk av hjelpemidler i hjemmet
* At adkomsten fram til bolig/eiendom er framkommelig, også vinterstid med snørydding og brøyting
* At det fremskaffes husnøkler ved behov, slik at hjemmetjenesten kommer seg inn for å yte avtalt bistand.
* At brukeren selv ordner med følge til lege, tannlege og andre offentlige instanser
* At prøvetaking, sårbehandling og infeksjoner blir tatt hånd om ved legekontoret så sant brukeren selv er i stand til å komme seg dit.
* At du ikke røyker når vi er i hjemmet ditt
* At kjæledyr ikke må være til sjenanse for personalet
* Det skal være tilgjengelig utstyr for helsepersonell til å utføre håndhygiene, dvs såpe/tørkepapir
* Dersom det er mulig: Brukeren bestiller selv resepter, henter ut medisin, og administrerer eget medisinbruk.
 |
| **HVORDAN SØKE OM HJEMMESYKEPLEIE?** |
| Søknader om omsorgstjenester søkes på et fastlagt søknadsskjema.Skjemaet kan man få ved kommunens servicekontor eller laste ned/søke elektronisk via kommunens heimesider. <https://www.haegebostad.kommune.no/slik-soeker-du.6282245-511203.html>Kommunens samlende pleie- og omsorgstjenester framgår i søknadskjemaet.Nøye utfylt skjema supplert med legeattester, beskrivelser og annet som kan underbygge søknaden.Søknader som ikke sendes elektronisk kan sendes til: HÆGEBOSTAD KOMMUNELaukrokveien 4,4595 Tingvatn |
| **ANDRE TJENESTER SOM OG ER TILGJENGELIGE FOR HJEMMEBOENDE:** |
| * Praktisk bistand og opplæring
* Fysioterapi
* Tekniske hjelpemidler
* Kjøp av middag
* Trygghetsalarm
* Støttekontakt
* Avlasting
* Korttidsopphold ved Eiken bo- og omsorgssenter
* Omsorgslønn
* Transporttjeneste
* Dagaktivitetstilbud
* Hjemmehjelp
* HDO
 |
| **KONTAKTINFORMASJON:** |
| HÆGEBOSTAD KOMMUNELaukrokveien 4,4595 TingvatnTlf: 383 49 100post@ haegebostad.kommune.no |